Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Országos Meteorológiai Szolgálat (OMSZ) adatkezelésével kapcsolatos levelét megkaptam, és a felvetett kérdéseket illetõen mindenekelõtt engedje meg, hogy tájékoztassam: az OMSZ kezelésében lévõ közérdekû adatok nyilvánossága ügyében már több ízben kellett vizsgálatot folytatnom. Sõt, hivatali elõdöm már 1999 novemberében kezdeményezte az Országos Meteorológiai Szolgálat, valamint elnöke feladat- és hatáskörérõl szóló 12/1992. (IV. 23.) KTM rendelet módosítását. E rendelet ugyanis több ponton ellentétes a néhány hónappal késõbb hatályba lépett, a személyes adatok védelmérõl és a közérdekû adatok nyilvánosságáról szóló 1992. évi LXIII. törvénnyel (a továbbiakban: Avtv.).
Paragraph Index: 1269

Az Országos Meteorológiai Szolgálat (OMSZ) adatkezelésével kapcsolatos levelét megkaptam, és a felvetett kérdéseket illetõen mindenekelõtt engedje meg, hogy tájékoztassam: az OMSZ kezelésében lévõ közérdekû adatok nyilvánossága ügyében már több ízben kellett vizsgálatot folytatnom. Sõt, hivatali elõdöm már 1999 novemberében kezdeményezte az Országos Meteorológiai Szolgálat, valamint elnöke feladat- és hatáskörérõl szóló 12/1992. (IV. 23.) KTM rendelet módosítását. E rendelet ugyanis több ponton ellentétes a néhány hónappal késõbb hatályba lépett, a személyes adatok védelmérõl és a közérdekû adatok nyilvánosságáról szóló 1992. évi LXIII. törvénnyel (a továbbiakban: Avtv.). Az OMSZ-t érintõ legutóbbi ügyben egy újságíró tette fel a kérdést, hogy megfelel-e a törvényeknek az OMSZ adatkezelési gyakorlata. Az ügyben született állásfoglalásomat mellékelten megküldöm Önnek. Mellékelem szintén azt a levelet, amelyet a Pénzügyminisztériumnak küldtem, valamint a PM közigazgatási államtitkárának erre adott válaszát. Állásfoglalásomat akkor megküldtem dr. Erdey Györgynek, a Környezetvédelmi és Vízügyi Minisztérium helyettes államtitkárának is, aki késznek mutatkozott részt venni a meteorológiai szolgálatról szóló törvénnyel kapcsolatos szakmai egyeztetésen. Tájékoztatása szerint a törvényt a tárca 2005 tavaszán kívánta benyújtani. Nincs tudomásom arról, hogy a törvény elõkészítése ügyében további érdemi lépés történt volna. A levelében felvetett kérdésekre válaszolva álláspontom az, hogy az Avtv. 2005. június 1-jén hatályba lépett módosítása nyomán az adatszolgáltatásért felszámítható költségtérítés szabálya nem szigorodott, mert a korábbi szabályozás is csak a közléssel kapcsolatosan felmerülõ költségek megtéríttetését tette lehetõvé. További kérdése volt, hogy a közérdekû adatok további hasznosításának feltételeit szabályozhatja-e az adatgazda. Az Alkotmány 61. § (1) bekezdése szerint a közérdekû adatokat mindenki megismerheti és terjesztheti. Ez azt jelenti, hogy az adatkezelõ nem firtathatja az adatkérés okát, és nem korlátozhatja a felhasználását. Az Alkotmánybíróság

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes